# Uradni list C 432A/26.

| | ISSN 1977-1045 |
| --- | --- |
| Uradni list
  Evropske unije | C 432A |
| | |
| Slovenska izdaja | Informacije in objave | Letnik 6426. oktober 2021 |

ISSN 1977-1045

Uradni list

Evropske unije

C 432A

Slovenska izdaja

Informacije in objave

Letnik 6426. oktober 2021

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2021/C 432 A/01 | Generalni direktorat za raziskave in inovacije – Objava prostega delovnega mesta glavnega svetovalca / glavne svetovalke – predsednice/predsednika Odbora Evropskega sveta za inovacije (začasni uslužbenec / začasna uslužbenka – razred AD 14) – COM/2021/10408 | 1 |

Vsebina

Stran

V   Objave

UPRAVNI POSTOPKI

Evropska komisija

2021/C 432 A/01

Generalni direktorat za raziskave in inovacije – Objava prostega delovnega mesta glavnega svetovalca / glavne svetovalke – predsednice/predsednika Odbora Evropskega sveta za inovacije (začasni uslužbenec / začasna uslužbenka – razred AD 14) – COM/2021/10408

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 26.10.2021 | SL | Uradni list Evropske unije | CA 432/1 |
| --- | --- | --- | --- |

26.10.2021

SL

Uradni list Evropske unije

CA 432/1

---

Generalni direktorat za raziskave in inovacije

Objava prostega delovnega mesta glavnega svetovalca / glavne svetovalke – predsednice/predsednika Odbora Evropskega sveta za inovacije

(začasni uslužbenec / začasna uslužbenka – razred AD 14)

COM/2021/10408

(2021/C 432 A/01)

Predstavitev delodajalca

Generalni direktorat za raziskave in inovacije (v nadaljnjem besedilu: GD za raziskave in inovacije) je odgovoren za razvoj in izvajanje evropske politike na področju raziskav in inovacij z namenom uresničevanja ciljev strategije Evropa 2030 in Unije inovacij. GD za raziskave in inovacije z evropskimi okvirnimi programi podpira raziskave in inovacije, koordinira in podpira nacionalne in regionalne raziskovalne in inovacijske programe, prispeva k vzpostavitvi evropskega raziskovalnega prostora in podpira mednarodno sodelovanje evropskih organizacij in raziskovalcev.

Evropski svet za inovacije (v nadaljnjem besedilu: EIC) je bil nedavno ustanovljen v okviru programa Obzorje Evropa (2021–2027) s proračunom v višini več kot 10 milijard EUR za opredelitev, spodbujanje in širjenje prebojnih tehnologij in prelomnih inovacij. EIC je pomemben nov element financiranja inovacij v EU. Gradi na uspešni pilotni fazi (2018–2020), v kateri je bilo podprtih več kot 6 000 zagonskih podjetij in MSP ter več kot 300 vodilnih raziskovalnih projektov, ustanovljen je bil namenski sklad EIC za izvajanje kapitalskih naložb in zaposlilo se je prve vodje programov EIC, da bi prispevali specializirano strokovno znanje na visoki ravni na strateških področjih zdravja, medicinske tehnologije, energije in okolja.

Splošno strategijo in izvajanje EIC vodi odbor na visoki ravni (v nadaljnjem besedilu: Odbor EIC), ki ga sestavljajo neodvisne osebe iz evropskega inovacijskega ekosistema, med drugim podjetniki, vodilni v podjetjih, vlagatelji, strokovnjaki iz javne uprave in raziskovalci. Odbor EIC svetuje Evropski komisiji glede splošne strategije EIC, programa dela za izvajanje ukrepov, opredelitve strateških portfeljev projektov, profila vodij programov EIC ter številnih drugih zadev, med katerimi so lahko priporočila o širši inovacijski politiki in regulativnih ovirah, s katerimi se srečujejo inovatorji. Neodvisne člane oziroma članice Odbora naj bi Evropska komisija imenovala v naslednjih dveh mesecih na podlagi odprtega razpisa za prijavo interesa, ki je bil objavljen 27. maja 2021 (1).

Delovno mesto

V skladu z zakonodajnimi določbami ima Odbor EIC predsednico oziroma predsednika, ki jo/ga imenuje Evropska komisija na podlagi preglednega postopka zaposlovanja. Predsednica oziroma predsednik je ugledna javna osebnost, povezana s svetom inovacij in z dobrim poznavanjem področja raziskav in razvoja. Predsednica oziroma predsednik se imenuje za štiriletni mandat z možnostjo enkratnega podaljšanja.

Vloga predsednice oziroma predsednika Odbora EIC:

| — | predseduje Odboru EIC, pripravlja njegova zasedanja, dodeljuje naloge članom in po potrebi ustanavlja posebne podskupine, zlasti za določanje trendov pri tehnologijah v vzponu v portfelju EIC, |
| --- | --- |

—

predseduje Odboru EIC, pripravlja njegova zasedanja, dodeljuje naloge članom in po potrebi ustanavlja posebne podskupine, zlasti za določanje trendov pri tehnologijah v vzponu v portfelju EIC,

| — | promovira EIC in ga zastopa v svetu inovacij, |
| --- | --- |

—

promovira EIC in ga zastopa v svetu inovacij,

| — | deluje kot sogovornica/sogovornik Evropske komisije in držav članic. |
| --- | --- |

—

deluje kot sogovornica/sogovornik Evropske komisije in držav članic.

Predsednico oziroma predsednika Odbora EIC in Odbor EIC bo podpirala „Izvajalska agencija Evropskega sveta za inovacije ter za mala in srednja podjetja“, ki je odgovorna tudi za izvajanje dejavnosti in financiranja EIC. Mesto predsednice oziroma predsednika Odbora EIC bo povezano z generalnim direktorjem za raziskave in inovacije pri Evropski komisiji. EIC naj bi učinkovito dopolnjeval Evropski raziskovalni svet, Evropski inštitut za inovacije in tehnologijo in program InvestEU, prav tako pa tudi nacionalne in regionalne pobude ter pobude zasebnega sektorja.

Profil kandidata/kandidatke (merila za izbor)

Od kandidata ali kandidatke pričakujemo dinamičnost in izredno strokovnost ter izpolnjevanje naslednjih meril za izbor:

(a)   svetovalne spretnosti

| — | odlične zveze in mreže v svetu raziskav in inovacij (vključno s podjetniki, vlagatelji, raziskovalci ter akterji in strokovnjaki raziskovalnih in inovacijskih ekosistemov), |
| --- | --- |

—

odlične zveze in mreže v svetu raziskav in inovacij (vključno s podjetniki, vlagatelji, raziskovalci ter akterji in strokovnjaki raziskovalnih in inovacijskih ekosistemov),

| — | dokazane spretnosti vplivanja na najvišjih ravneh politik na področju raziskav, inovacij in naložb, |
| --- | --- |

—

dokazane spretnosti vplivanja na najvišjih ravneh politik na področju raziskav, inovacij in naložb,

| — | izvrstne spretnosti ustnega in pisnega komuniciranja za zagotovitev odličnega komuniciranja z mednarodnimi deležniki; |
| --- | --- |

—

izvrstne spretnosti ustnega in pisnega komuniciranja za zagotovitev odličnega komuniciranja z mednarodnimi deležniki;

(b)   strokovne spretnosti in izkušnje

| — | bogate in visoko priznane več kot 20-letne delovne izkušnje na področju inovacij (vključno s prebojnimi tehnologijami, prelomnimi inovacijami, zagonskimi podjetji in podjetji v razširitveni fazi, naložbami z učinkom), |
| --- | --- |

—

bogate in visoko priznane več kot 20-letne delovne izkušnje na področju inovacij (vključno s prebojnimi tehnologijami, prelomnimi inovacijami, zagonskimi podjetji in podjetji v razširitveni fazi, naložbami z učinkom),

| — | zelo dobro razumevanje raziskav in inovacij, vključno s trendi pri tehnologijah v vzponu, javnimi politikami za podporo raziskavam in inovacijam ter pogledi vlagateljev in industrije, |
| --- | --- |

—

zelo dobro razumevanje raziskav in inovacij, vključno s trendi pri tehnologijah v vzponu, javnimi politikami za podporo raziskavam in inovacijam ter pogledi vlagateljev in industrije,

| — | izkušnje z govori in predstavitvami na konferencah na visoki ravni, okroglih mizah in dogodkih v zvezi s politikami; |
| --- | --- |

—

izkušnje z govori in predstavitvami na konferencah na visoki ravni, okroglih mizah in dogodkih v zvezi s politikami;

(c)   osebnostne lastnosti

| — | sposobnost odločanja in vodstvene spretnosti, |
| --- | --- |

—

sposobnost odločanja in vodstvene spretnosti,

| — | dobre spretnosti načrtovanja, organizacije in reševanja problemov, |
| --- | --- |

—

dobre spretnosti načrtovanja, organizacije in reševanja problemov,

| — | izrazit čut za odgovornost, |
| --- | --- |

—

izrazit čut za odgovornost,

| — | izvrsten občutek za diplomacijo, diskretnost in zaupnost. |
| --- | --- |

—

izvrsten občutek za diplomacijo, diskretnost in zaupnost.

Pogoji za prijavo

V fazi izbora bodo upoštevani tisti kandidati in kandidatke, ki bodo do roka za prijavo izpolnjevali naslednje formalne pogoje:

| — | državljanstvo: imeti morajo državljanstvo države članice Evropske unije, |
| --- | --- |

—

državljanstvo: imeti morajo državljanstvo države članice Evropske unije,

| — | visokošolska izobrazba ali diploma: imeti morajo:






  — | raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

visokošolska izobrazba ali diploma: imeti morajo:

—

raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju); |
| --- | --- |

—

ali raven izobrazbe, ki ustreza zaključenemu in z diplomo potrjenemu visokošolskemu študiju, in ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju);

| — | delovne izkušnje: imeti morajo vsaj 15 let delovnih izkušenj po pridobitvi diplome (2) na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom, |
| --- | --- |

—

delovne izkušnje: imeti morajo vsaj 15 let delovnih izkušenj po pridobitvi diplome (2) na ravni, za katero so usposobljeni po zgoraj navedeni izobrazbi, od tega vsaj pet let na področju, povezanem s tem delovnim mestom,

| — | svetovalne izkušnje: vsaj pet let delovnih izkušenj po pridobitvi diplome mora biti pridobljenih na visokem svetovalnem položaju (3), |
| --- | --- |

—

svetovalne izkušnje: vsaj pet let delovnih izkušenj po pridobitvi diplome mora biti pridobljenih na visokem svetovalnem položaju (3),

| — | jeziki: temeljito morajo obvladati enega od uradnih jezikov Evropske unije (4) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku, |
| --- | --- |

—

jeziki: temeljito morajo obvladati enega od uradnih jezikov Evropske unije (4) in zadovoljivo še enega od teh jezikov. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku,

| — | starostna omejitev: starost kandidatk in kandidatov na dan roka za prijavo mora omogočati, da lahko opravijo celotni štiriletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (5)). |
| --- | --- |

—

starostna omejitev: starost kandidatk in kandidatov na dan roka za prijavo mora omogočati, da lahko opravijo celotni štiriletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo starost 66 let (glej člen 47 Pogojev za zaposlitev drugih uslužbencev Evropske unije (5)).

Izbor in imenovanje

Evropska komisija bo predsednico oziroma predsednika Odbora EIC izbrala in imenovala v skladu s svojimi postopki za izbor in zaposlovanje (glej dokument o politiki glede visokih uradnikov – Compilation Document on Senior Officials Policy (6)).

V tem izbirnem postopku bo Evropska komisija ustanovila predizbirno komisijo. Ta komisija bo preučila vse prijave, opravila prvo preverjanje izpolnjevanja pogojev za prijavo in opredelila kandidate oziroma kandidatke, katerih profil bo najbolj ustrezal navedenim merilom za izbor in ki bodo lahko povabljeni na razgovor s predizbirno komisijo.

Na podlagi opravljenih razgovorov bo predizbirna komisija pripravila ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki bodo povabljeni na razgovor.

Kandidati in kandidatke, povabljeni na razgovor s Posvetovalnim odborom za imenovanja, se bodo udeležili celodnevnega preverjanja vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerni za opravljanje zadevne funkcije.

S kandidati oziroma kandidatkami z ožjega seznama Posvetovalnega odbora za imenovanja bo opravila razgovor članica Evropske komisije, pristojna za raziskave in inovacije (7).

Po teh razgovorih bo Evropska komisija sprejela odločitev o imenovanju.

Izbrani kandidat ali kandidatka mora imeti izpolnjene vse zakonske obveznosti glede služenja vojaškega roka ter biti moralno primeren/primerna in fizično sposoben/sposobna za opravljanje predvidenih nalog.

Izbrani kandidat ali kandidatka mora imeti veljavno potrdilo svojega nacionalnega varnostnega organa za dostop do tajnih podatkov ali možnost, da ga pridobi. Dovoljenje za dostop do tajnih podatkov je upravni sklep, ki se izda na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi, in ki potrjuje, da se osebi lahko dovoli dostop do tajnih podatkov do določene stopnje tajnosti. (Kandidat oziroma kandidatka ne more sam oziroma sama začeti postopka za izdajo tega dovoljenja; to lahko stori le delodajalec.)

Do pridobitve dovoljenja za dostop do tajnih podatkov s strani zadevne države članice in dokončanja zadevnega postopka za pridobitev dovoljenja z zakonsko predpisano seznanitvijo, ki jo organizira direktorat Evropske komisije za varnost, zadevni kandidat oziroma kandidatka ne more dostopati do tajnih podatkov EU s stopnjo tajnosti CONFIDENTIEL UE/EU CONFIDENTIAL ali višje niti se udeleževati sestankov, na katerih se razpravlja o takšnih tajnih podatkih EU.

Enake možnosti

Evropska komisija si v skladu s členom 1d kadrovskih predpisov (8) prizadeva izpolniti strateški cilj doseganja enakosti spolov na vseh vodstvenih ravneh do konca svojega sedanjega mandata in izvaja politiko enakih možnosti, ki spodbuja prijave, ki bi lahko prispevale k večji raznolikosti, enakosti spolov in splošnemu geografskemu ravnotežju.

Pogoji zaposlitve

Plača in pogoji zaposlitve so določeni v kadrovskih predpisih (9).

Izbranega kandidata ali kandidatko bo Evropska komisija zaposlila kot začasnega uslužbenca oziroma uslužbenko v razredu AD 14 ter glede na obseg delovnih izkušenj razvrstila v stopnjo 1 ali 2 navedenega razreda.

Izbrani kandidat ali kandidatka bo imenovan/imenovana za začetni štiriletni mandat z možnostjo podaljšanja za največ štiri leta v skladu z uredbo o ustanovitvi Odbora Evropskega sveta za inovacije, ki se uporablja ob imenovanju.

Po kadrovskih predpisih morajo vsi novozaposleni uspešno opraviti devetmesečno poskusno dobo.

Kraj zaposlitve je Bruselj (Belgija), kjer je sedež Odbora EIC.

Delovno mesto je na voljo od 16. oktobra 2021.

Neodvisnost in izjava o interesih

Od predsednice oziroma predsednika Odbora EIC se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njeno oziroma njegovo neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo („Pogoji za prijavo“), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne bodo izpolnjevali katerega koli od navedenih pogojev za prijavo, bodo samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletnem mestu in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v obliki PDF, po možnosti v obliki življenjepisa Europass (10), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešna.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Rok za prijavo

Rok za prijavo je 26. november 2021 do 12. ure (opoldne) po srednjeevropskem času; po tem prijave ne bodo več mogoče.

Za pravočasno izpolnitev spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Pomembne informacije za kandidate in kandidatke

Kandidate in kandidatke opozarjamo, da je delo različnih izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat ustrezne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (11). To velja zlasti za zaupnost in varnost takih podatkov.

---

(1)  https://eic.ec.europa.eu/call-applications-selection-members-eic-board_en.

(2)  Delovne izkušnje se upoštevajo samo, če predstavljajo dejansko delovno razmerje, ki je opredeljeno kot dejansko, plačano delo zaposlene osebe (ne glede na vrsto pogodbe) ali ponudnika storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Doktorski študij, tudi neplačan, je izenačen z delovnimi izkušnjami, vendar se priznajo največ tri leta, če je bil uspešno zaključen. Dano obdobje se lahko šteje samo enkrat.

(3)  Kandidati in kandidatke morajo v življenjepisu za vsa leta, v katerih so pridobili svetovalne izkušnje, navesti: (1) naziv in vlogo položajev, (2) število zaposlenih, za katere so bili na teh položajih odgovorni, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(4)  http://eur-lex.europa.eu/legal-content/SL/TXT/PDF/?uri=CELEX:01958R0001-20130701&qid=1408533709461&from=SL.

(5)  https://eur-lex.europa.eu/legal-content/SL/TXT/?uri=CELEX:01962R0031-20140701.

(6)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(7)  Razen če zadevna članica v skladu s sklepoma Komisije z dne 5. decembra 2007 (PV(2007) 1811) in 30. septembra 2020 (PV(2020) 2351) to nalogo prenese na drugega člana ali članico Evropske komisije.

(8)  http://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=SL.

(9)  http://eur-lex.europa.eu/legal-content/SL/TXT/PDF/?uri=CELEX:01962R0031-20140701&from=SL.

(10)  Informacije o pripravi življenjepisa Europass so na voljo na: https://europa.eu/europass/en/create-europass-cv.

(11)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

---